«E-barzh Kastell an Tarv e chellomp touchañ ouzh istor ar Vro. Lod a zo souezhet o chouzout e veze produet 10.000 kilometrad a lien e bro Montroulez er XVIvet kantved hag e oa bet pilhet ar vro-se gant Saozon abalamour e oa pinvidik. Traoù a bep seurt a cheller kontañ. Penaos e oa bet savet ar chastell gant Vauban, Garangeau, pe Fraisier, paotr ar sivi ! Komzet e vez eus La Chalotais, bet prokulor jeneral e Roazhon, eus ar chabiten Hersard de la Villemarqué (tad Kervarker, marteze ?), eus Blanqui, an dispacher, bet toullbachet ha bet o skrivañ ul levr e-barzh Kastell an Tarv. En XXvet kantved e veze feurmet ar chastell gant familhoù eus Pariz, evel ar re de Villemorin, mignoned da André Malraux, hag a chelle ober amañ ar pezh a garent. »